เงินบาทปิด 30.54/56 บาท
ธนาคารซีไอเอ็มบีไทย รายงาน เงินบาทปิด 30.54/56 อ่อนค่าสวนตลาด คาดกรอบสัปดาห์หน้า 30.40-30.70
28 ต.ค. 2554

ธนาคารซีไอเอ็มบีไทย รายงาน เงินบาทปิด 30.54/56 อ่อนค่าสวนตลาด คาดกรอบสัปดาห์หน้า 30.40-30.70
นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 30.54/56 บาท/ดอลลาร์ อ่อนค่าลงจากช่วงเช้าที่เปิดตลาดที่ระดับ 30.47/50 บาท/ดอลลาร์
เงินบาทวันนี้ค่อนข้างนิ่งไม่มีการเคลื่อนไหวมากนัก เนื่องจากการซื้อขายเบาบาง ส่วนหนึ่งอาจจะเป็นเพราะปัญหาน้ำท่วม ทำให้หลายคนเริ่มเดินทางออกต่างจังหวัด เพราะรัฐบาลประกาศวันหยุดราชการตั้งแต่ 27-31 ต.ค. ขณะที่สกุลเงินในภูมิภาคหลายตัวปรับแข็งค่าขึ้น แต่เงินบาทกลับอ่อนค่าลงสวนทางกับตลาด
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 75.86/89 เยน/ดอลลาร์ ส่วนเงินยูโรอยู่ที่ระดับ 1.4171/4174 ดอลลาร์/ยูโร
นักบริหารเงิน คาดว่า สัปดาห์หน้าเงินบาทมีโอกาสจะแข็งค่าขึ้น มองกรอบไว้ที่ 30.40-30.70 บาท/ดอลลาร์